Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak indarkeria bikarioari buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak 2021eko urriaren 21eko Osoko Bilkuran ahoz erantzun dezan.

Nafarroako Gobernuak zer neurri har dezake indarkeria bikarioko kasuetan, hildako seme-alaben abizenak urgentziaz aldatzerik ez dutenean amek?

Iruñean, 2021eko urriaren 14an

Foru parlamentaria: Ainhoa Aznárez Igarza